કપિલ શર્માના લગ્ન શાહી અંદાજમાં થશે અને આ લગ્નમાં સજાવટ અને કેટરિંગનો વિશેષ રીતે ખ્યાલ રાખવામાં આવશે. રિપોર્ટ્સની માનીએ તો કપિલ શર્માના લગ્નમાં જમવાનો ખર્ચ 20 લાખથી વધુ થવાનો છે. જેમાં 100 થી વધુ પકવાન હશે. પોતાના લગ્ન એલાન કરતી વખતે કપિલે કહ્યુ હતુ કે એ તો સાદગીથી લગ્ન કરવા ઈચ્છતા હતા પરંતુ ગિન્ની પોતાના મા-બાપની એકમાત્ર દીકરી છે એટલા માટે તેમનો પરિવાર ધૂમધામથી લગ્ન કરવા ઈચ્છે છે. મારી માની પણ દિલથી ઈચ્છા એ જ છે કે મારા લગ્ન ધૂમધામથી થાય એટલા માટે હવે લગ્ન ભવ્ય રીતે થશે. વળી, તેમણે એ પણ કહ્યુ કે તે પોતાના જૂના શો દ્વારા ટીવી પર કમબેક કરશે.